2. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท 124 คอมมิวนิเคชั่นส จำกัด (มหาชน) (“บริษัท”)
จดทะเบียนจัดตั้งเป็นนิติบุคคลประเภทบริษัทจำกัด เมื่อวันที่

17 สิงหาคม 2532 ด้วยทุนจดทะเบียนเริ่มต้น 1.00 ล้านบาท
เพื่อดำเนินธุรกิจที่ปรึกษาด้านการประชาสัมพันธ์และสื่อสารการตลาด
และงานสนับสนุนแผนงานประชาสัมพันธ์เชิงยุทธ์
ต่อมาบริษัทได้ขยายการให้บริการไปในบริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
และที่ปรึกษางานประชาสัมพันธ์เพื่อนักลงทุน เพื่อครอบคลุมการให้บริการที่กว้างขึ้น
ปัจจุบันบริษัทมีทุนจดทะเบียน 45.00 ล้านบาท ทุนชำระแล้ว 45.00 ล้านบาท โดยมีนายนิมิตร
หมดราคีเป็นประธานเจ้าหน้าที่บริหารและเป็นผู้ถือหุ้นใหญ่ ซึ่งกลุ่มของนายนิมิตรถือหุ้นร้อยละ 32.14
ของทุนชำระแล้ว

2.  ภาพรวมการดำเนินธุรกิจของบริษัท

บริษัทดำเนินธุรกิจที่ปรึกษาด้านการประชาสัมพันธ์และสื่อสารองค์กร
ซึ่งสามารถแบ่งลักษณะของการให้บริการที่ปรึกษางานประชาสัมพันธ์ออกเป็น 3 ประเภท ได้แก่

1. ที่ปรึกษางานประชาสัมพันธ์องค์กรและสื่อสารการตลาด
เป็นการให้คำปรึกษาเกี่ยวกับการประชาสัมพันธ์เพื่อสื่อสารข้อมูลไปยังกลุ่มเป้าหมาย
โดยมีวัตถุประสงค์เพื่อสร้างทัศนคติและภาพลักษณ์ที่ดีให้แก่องค์กรและผลิตภัณฑ์
และช่วยสนับสนุนให้เกิดผลทางด้านบวกต่อการตลาดขององค์กรหรือผลิตภัณฑ์

2. ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
เป็นการเผยแพร่ข้อมูลของบริษัทที่ต้องการเข้าจดทะเบียนในตลาดหลักทรัพย์ฯ
โดยมีวัตถุประสงค์เพื่อประชาสัมพันธ์ให้นักลงทุนและนักวิเคราะห์ได้รู้จักและเข้าใจธุรกิจของบริษัท
ซึ่งจะช่วยสร้างมูลค่าเพิ่มให้กับองค์กรและทำให้หลักทรัพย์ของบริษัทลูกค้าได้รับความสนใจจากกลุ่มนักลงทุนและนักวิเคราะห์

3. ที่ปรึกษางานประชาสัมพันธ์เพื่อนักลงทุน เป็นการเผยแพร่ข้อมูลของบริษัทจดทะเบียน
โดยมีวัตถุประสงค์เพื่อประชาสัมพันธ์ข้อมูลปัจจุบัน ผลการดำเนินงาน รวมถึงข่าวสารต่างๆ
ของบริษัท ซึ่งจะทำให้นักลงทุน นักวิเคราะห์
และผู้ถือหุ้นของบริษัทลูกค้าได้รับทราบข้อมูลการดำเนินธุรกิจของบริษัทอย่างสม่ำเสมอ
ซึ่งจะสนับสนุนให้หลักทรัพย์ของบริษัทได้รับความสนใจจากกลุ่มนักลงทุนและนักวิเคราะห์อย่างต่อเนื่อง

นอกจากนี้ บริษัทยังให้บริการอื่นๆ ครอบคลุมการบริหารประเด็นและการสื่อสารในภาวะวิกฤต
(Issues and Crisis Management) การประชาสัมพันธ์เพื่อการแปลงสภาพองค์กร
(Corporatization) การประชาสัมพันธ์เพื่อการควบรวมกิจการ (M&A Communications)
สื่อมวลชนสัมพันธ์ (Media Relations) รัฐกิจสัมพันธ์ (Public Affairs) มวลชนสัมพันธ์
(Community Relations) เป็นต้น
ซึ่งบริการเหล่านี้รวมอยู่ในบริการหลักที่บริษัทดูแลรับผิดชอบให้แก่บริษัทลูกค้าเพื่อสนับสนุนให้บริการที่ปรึกษาด้านการประชาสัมพันธ์ตอบสนองความต้องการของลูกค้าให้มากที่สุด

+--------------------------+------+------+------+-----+------+-----+
| ลักษณะการให้บริการ          | ปี    |      | ปี    |     | ปี    |     |
|                          | 2550 |      | 2549 |     | 2548 |     |
+--------------------------+------+------+------+-----+------+-----+
|                          | ล้า   | ร    | ล้า   | ร้อ  | ล้า   | ร้อ  |
|                          | นบาท | ้อยละ | นบาท | ยละ | นบาท | ยละ |
+--------------------------+------+------+------+-----+------+-----+
| 1.  รายได้ที่ปรึกษางานประชาส | 10   | 95   | 21   | 95  | 1    | 62  |
| ัมพันธ์องค์กรและสื่อสารการตลาด | 8.21 |      | 5.66 |     | 13.3 |     |
+--------------------------+------+------+------+-----+------+-----+
| 2.  รายได้ที่ปรึกษางานประช   | 0.76 | 1    | 5.67 | 2   | 6    | 34  |
| าสัมพันธ์เพื่อการเข้าจดทะเบียนใ |      |      |      |     | 2.37 |     |
| นตลาดหลักทรัพย์แห่งประเทศไทย |      |      |      |     |      |     |
+--------------------------+------+------+------+-----+------+-----+
| 3.  รายได้ที่ปรึก            | 4.35 | 4    | 5.82 | 3   | 7.53 | 4   |
| ษางานประชาสัมพันธ์เพื่อนักลงทุน |      |      |      |     |      |     |
+--------------------------+------+------+------+-----+------+-----+
| รวมรายได้                 | 11   | 10   | 22   | 100 | 1    | 100 |
|                          | 3.32 | 0.00 | 7.15 | .00 | 83.2 | .00 |
+--------------------------+------+------+------+-----+------+-----+

1.  โครงสร้างรายได้ของบริษัท

โครงสร้างรายได้ของบริษัทแบ่งตามลักษณะของกิจกรรมที่ให้บริการได้เป็น 2 ลักษณะตั้งแต่ปี
2548-2550 มีรายละเอียดดังนี้

1.  รายได้จากการให้บริการที่ปรึกษาประชาสัมพันธ์
    รายได้ในส่วนนี้จะมีลัษณะเป็นสัญญาให้บริการที่ระบุขอบเขตของการให้บริการการเป็นที่ปรึกษาด้านการประชาสัมพันธ์
    เพื่อกำหนดกลยุทธ์ด้านการประชาสันพันธ์แก่บริษัทลูกค้า เพื่อให้บรรลุเป้าหมายที่ตั้งไว้
    และมีระยะเวลาการให้บริการรวมทั้งค่าบริการายเดือนที่ชัดเจน (Retainer Fee)
    โดยบริษัทจะให้บริการให้คำปรึกษา และดำเนินงานตามแผนงานที่วางไว้ตามสัญญาให้บริการ
    รายได้ส่วนนี้นับเป็นรายได้ค่าบริการที่คงที่
    โดยบริษัทมีลูกค้าที่เซ็นต์สัญญาประชาสัมพันธ์รายเดือนอยู่จำนวน 18 ราย

2.  รายได้จากงานสนับสนุนแผนงานประชาสัมพันธ์เชิงยุทธ์
    เพื่อสนับสนุนแผนงานประชาสัมพันธ์เชิงยุทธ์ที่ได้วางไว้ ได้แก่
    การจัดกิจกรรมเพื่อส่งเสริมแผนงานประชาสัมพันธ์หรือส่งเสริมการตลาด เช่น
    การจัดกิจกรรมเปิดตัวผลิตภัณฑ์ใหม่ กิจกรรมวันครบรอบในโอกาสพิเศษต่างๆ
    กิจกรรมส่งเสริมการขาย การจัดประชุมทางวิชาการ เป็นต้น
    การเผยแพร่ข้อมูลข่าวสารผ่านสื่ออีเล็คโทรนิค และสื่อต่างประเทศ
    ซึ่งปัจจุบันบริษัทได้ลงนามในสัญญาแต่งตั้งอย่างเป็นทางการจากสำนักข่าวและสถานีโทรทัศน์เครือข่าย
    CNBC ให้เป็นผู้แทนในการวางกลยุทธ์ด้านการโฆษณาและประชาสัมพันธ์ในต่างประเทศ
    ให้กับองค์กรเอกชนขนาดใหญ่ผ่านเครือข่าย CNBC
    และเป็นผู้แทนแต่เพียงผู้เดียวในประเทศไทย สำหรับกลุ่มลูกค้าหน่วยงานภาครัฐและรัฐวิสาหกิจ
    ที่มีความสำคัญต่อยุทธศาสตร์การแข่งขันของประเทศไทยในตลาดโลก และบริการอื่นๆ ได้แก่
    การจัดแถลงข่าว การซื้อสื่อประชาสัมพันธ์ เป็นต้น

  ----------------------------------------- -------- -------- -------- -------- -------- --------
  ประเภทธุรกิจ                                2550              2549              2548     

                                            ล้านบาท   ร้อยละ    ล้านบาท   ร้อยละ    ล้านบาท   ร้อยละ

  1. รายได้จากการให้บริการที่ปรึกษาประชาสัมพันธ์     24.67    21.76    47.94    21.10    70.20    38.32

  2.                                        85.12    75.12    175.44   77.23    112.82   61.58
  รายได้จากงานสนับสนุนแผนงานประชาสัมพันธ์เชิงยุทธ์                                                

  รายได้อื่น                                   3.53     3.12     3.77     1.67     8.18     0.10

  รวม                                       113.32   100.00   227.15   100.00   183.20   100.00
  ----------------------------------------- -------- -------- -------- -------- -------- --------

1.  เป้าหมายการดำเนินธุรกิจ

บริษัทมีเป้าหมายในการก้าวสู่การเป็นหนึ่งในบริษัทที่ปรึกษาด้านการประชาสัมพันธ์ชั้นนำของภูมิภาคที่ได้รับการยอมรับและเชื่อถือสูงสุด
ในการสร้างมูลค่าเพิ่มให้กับองค์กรและผลิตภัณฑ์ การพัฒนาคุณภาพของงานบริการ ด้วยนวัตกรรม
และความคิดสร้างสรรค์อันโดดเด่นและต่อเนื่อง นอกจากนี้
บริษัทมีนโยบายที่จะนำเสนอผลงานที่มีคุณภาพสูงกว่าความคาดหวังของลูกค้า
และเสนอบริการที่หลากหลายแตกต่างจากผู้ให้บริการรายอื่น
เพื่อสร้างความพึงพอใจสูงสุดและการรักษาสัมพันธภาพที่ยั่งยืนกับลูกค้า
คำนึงถึงการสร้างความยุติธรรมต่อพันธมิตร ผู้ร่วมธุรกิจ การมีความรับผิดชอบต่อผู้ถือหุ้น
บริหารงานตามหลัก ธรรมาภิบาล และการมีส่วนรับผิดชอบต่อสังคมและประเทศชาติ

บริษัทเน้นการให้บริการที่ปรึกษางานประชาสัมพันธ์และการสื่อสารองค์กรเป็นหลัก
ไม่ว่าจะเป็นที่ปรึกษางานประชาสัมพันธ์องค์กรและสื่อสารการตลาด
ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์
ที่ปรึกษางานประชาสัมพันธ์เพื่อนักลงทุน
พร้อมกันนี้บริษัทยังให้บริการงานสนับสนุนแผนงานประชาสัมพันธ์เชิงยุทธ์
เพื่อสนับสนุนให้การให้บริการที่ปรึกษาประชาสัมพันธ์ให้สมบูรณ์แบบมากขึ้น
บริษัทมีเป้าหมายระยะสั้นในการเพิ่มรายได้ โดยการขยายการให้บริการไปยังกลุ่มลูกค้าที่มีศักยภาพ
และมีโอกาสเติบโต ซึ่งรวมถึงกลุ่มลูกค้าที่เป็นหน่วยงานราชการ รัฐวิสาหกิจ และวิสาหกิจขนาดใหญ่
เนื่องจากกลุ่มลูกค้าดังกล่าวหันมาให้ความสำคัญในการประชาสัมพันธ์มากขึ้นเพื่อสร้างภาพลักษณ์ที่ดี
และสร้างมูลค่าเพิ่มให้กับองค์กร จึงทำให้การจัดสรรงบประมาณที่ใช้ในการประชาสัมพันธ์เพิ่มสูงขึ้น
เป็นการสร้างโอกาสและผลกำไรให้กับบริษัท

นอกจากนี้ บริษัทได้เล็งเห็นถึงความสำคัญของบุคลากร
ซึ่งถือเป็นทรัพยากรที่สำคัญในการดำเนินธุรกิจของบริษัท
จึงมีเป้าหมายที่จะพัฒนาบุคลากรเพื่อให้มีศักยภาพและพร้อมที่จะพัฒนาคุณภาพและมาตรฐานของการให้บริการ
โดยมีการจัดฝึก อบรมทั้งภายในและและภายนอกบริษัท ตลอดจนส่งบุคลากรไปอบรมในต่างประเทศ
รวมทั้งเสนอผลตอบแทนที่เหมาะสมให้แก่บุคลากรของบริษัทในอัตราค่าจ้างไม่ต่ำกว่าผู้ให้บริการรายอื่นในธุรกิจเดียวกัน
เพื่อที่จะทำให้บุคลากรที่มีความสามารถทำงานกับบริษัทด้วยความภักดี และมีความผูกพันกับบริษัท